Llicenciada en Història Contemporània per la Universitat de Barcelona i postgrau en Sociologia del Treball Social per la Universitat de Lovaina (Bèlgica).
Professora de Ciències Socials del batxillerat (1975-1985).
Subdirectora de l'Escola de Ciències Socials de l'Institut Catòlic d'Estudis Socials de Barcelona (ICESB) (1975-1990).
Directora de l'Escola Universitària de Treball Social de l'ICESB (1979-1994).
Cap del Departament de Polítiques Socials del Centre d'Iniciatives i Recerques Europees a la Mediterrània (CIREM) 1995-1999).
Fundadora i directora de l'empresa d'inserció PRÒXIMS (1999-2008).
Fundadora i directora de la Fundació Innovació per a l'Acció Social (FIAS) (1999-2009).
Col·laboracions amb el tercer sector en l'actualitat:
Presidenta d'Entitats Catalanes d'Acció Social (ECAS) des de 2007.
Coordinadora del Grup d'Inclusió de la Taula del Tercer Sector (des de 2007).
Presidenta de l'Associació Ventijol (des de 2008).
Secretària de l'Associació Atlàntida (des de 2004).
Membre del Patronat de la Fundació Futur (des de 2004).
Doctora en Ciències de l'Educació per la Universitat de Barcelona.
Professora universitària, primer a la Universitat de Barcelona i posteriorment a la Universitat Rovira i Virgili de Tarragona, des de la seva creació.
Actualment hi exerceix com a professora emèrita.
N'ha estat degana de la Facultat d'Educació i Psicologia, vicerectora d'Estudiants, d'Extensió Universitària i secretària general.
Professora de l'Institut de Ciències Religioses Sant Fructuós i actualment imparteix docència a la Facultat de Teologia de Catalunya.
A l'actualitat és presidenta de Caritas Catalunya, consellera de Caritas Espanyola i vicepresidenta de la Comissió d'Anàlisi Social i Desenvolupament de la mateixa entitat.
Membre dels Consells Generals de Serveis Socials i de Voluntariat, del Departament de Benestar Social i Família de la Generalitat de Catalunya.
En aquest moment és codirectora del Projecte de Càtedra d'Inclusió Social a la Universitat Rovira i Virgili.
Llicenciat en Ciències Econòmiques i Empresarials per la Universitat de Barcelona.
Ha seguit cursos de postgrau en Fiscalitat i en Direcció de Màrqueting.
Va desenvolupar la seva activitat professional en el sector privat fins a l'any 1995, en què es va incorporar a Arrels Fundació, entitat de la qual és director.
Participa o ha participat en diferents òrgans tècnics relacionats en temes d'exclusió i pobresa: Pla Nacional d'Inclusió, Model d'Atenció a Persones Sense Llar, Consell de l'Habitatge Social de Barcelona, etc.
Nascuda a Monistrol de Montserrat l'any 1950.
Doctora en Economia per la Universitat de Barcelona i auditora de comptes.
Consultora experta en estudis d'economia social relacionats amb els àmbits de la discapacitat/dependència, pensions, família i infància, polítiques actives d'ocupació i organitzacions del tercer sector.
Ha estat funcionària de la Generalitat de Catalunya i ha exercit els càrrecs de subdirectora d'Estudis i Programació i de Coordinació Corporativa a la Conselleria de Medi Ambient i Habitatge.
Ha estat professora associada d'Economia Aplicada a la Facultat d'Econòmiques de la Universitat de Barcelona i de la Universitat Ramon Llull.
En l'àmbit professional privat, va exercir com a auditora de comptes durant un breu període de la seva vida professional.
Com a investigadora social, ha participat en la redacció d'informes com, per exemple, El Libro Blanco de la Atención a la Dependencia.
A més, fruit de la seva tasca de recerca, ha publicat un gran nombre d'articles en revistes especialitzades i és coautora i autora de diverses publicacions.
Actualment, és membre del Consell Assessor de la Taula del Tercer Sector, i ha estat també membre, entre d'altres, de la Comissió d'experts per a l'elaboració de la nova Llei de serveis socials a Catalunya.
Nascut a València el 20 de maig de 1965.
Diplomat en Treball Social per l'ICESB i habilitat com a Educador Social.
Actualment és el responsable de l'Àmbit de les Plataformes d'Educació Social dels Salesians de Catalunya.
Inspectoria Salesiana Mare de Déu de la Mercè, on treballa des de gener del 1998.
És vicepresident de la FEDAIA i de la Taula d'Entitats del Tercer Sector Social de Catalunya.
Tècnic del programa social de reallotjament al barri de Via Trajana, amb un col·lectiu de 33 famílies gitanes del barri.
Associació d'Iniciatives Socials (Ad'IS).
Tècnic de la unitat d'atenció a col·lectius i minories ètniques (Direcció General de Serveis Comunitaris de la Generalitat de Catalunya).
Responsable de programació dels Plans de Dinamització Comunitària (Servei de Plans i Programes de la Direcció General de Serveis Comunitaris de la Generalitat de Catalunya).
Responsable de projectes de dinamització comunitària (Secció de Coordinació de la Direcció General de Serveis Comunitaris de la Generalitat de Catalunya).
Responsable de l'àrea de Planificació del Servei de Plans i Programes (Direcció General de Serveis Comunitaris de la Generalitat de Catalunya).
Responsable del Pla Integral La Mina (Direcció General de Serveis Comunitaris de la Generalitat de Catalunya).
Director del Centre de Dia per a la Gent Gran de Sant Adrià de Besòs.
Assistent Social d'Atenció Primària del barri de La Mina.
Animador del programa de temps lliure del barri de La Mina.
Animador del Casal Infantil del barri de Via Trajana, Monitor de temps lliure al MIJAC La Pau.
Alliberat del moviment infantil MIJAC.
Col·laborador del Consell de la Joventut de Barcelona.
Assistent Social per l'Escola de Treball Social de la Universitat de Barcelona l'any 1970 i diplomada en Treball Social per la Universitat de Barcelona l'any 1992.
Llicenciada en Dret per la Universitat de Barcelona l'any 1981.
Doctora en Sociologia per la Universitat de Barcelona l'any 2005.
Professora Titular d'Universitat del Departament de Treball Social i Serveis Socials de la Universitat de Barcelona.
Directora del Departament des d'octubre de 2009.
Coordinadora del Grup de Recerca i Innovació en Treball Social (GRITS) de la UB.
Membre del Grup d'Infància i de la Permanent del Consell de Benestar Social de l'Ajuntament de Barcelona.
Membre del Col·legi de Diplomats en Treball Social i AASS de Catalunya i del Col·legi d'Advocats de Barcelona.
Membre de l'Associació Catalana de Mediació i Arbitratge.
Vocal de la Junta d'UNICEF Catalunya des de novembre de 2005.
Membre del Patronat de la Fundació Congrés Català de Salut Mental.
Ha treballat en l'àmbit de la salut i de la salut mental i ha estat responsable de programes socials de l'àmbit materno-infantil de la Diputació de Barcelona (1983-86), va ser cap de servei d'acolliments familiars i adopcions de la DGAI (1988-89) i responsable de projectes socials de la Fundació la Caixa (1992-95).
Treballadora social (Escola de Treball Social de Barcelona, 1965).
Col·legiada al COTDS de Barcelona núm. 802 (1983).
Diplomada en Treball Social (Universitat de València 1990).
Cursos en Gestió de Professionals de la Salut (Universitat de Montréal 1993);
Gestió d'Alta Direcció (EADA 1995); Alta Direcció (Universitat de Yale 1999).
Formació en Bioètica (2005-Actualitat).
Directora de la Fundació SAR: des de 1998 fins a l'actualitat.
Administració pública: 1983-1997.
Directora del Programa "Vida als Anys" (Departament de Sanitat i Seguretat Social Servei Català de la Salut, 1991-1997).
Responsable social del Programa "Vida als Anys" (Departament de Benestar Social, 1985-1991).
Directora del Programa d'Atenció Sociosanitària a Domicili a Barcelona.
Experta en voluntariat social: fundadora i presidenta de la Fundació Amics de la Gent Gran durant 10 anys en la dècada dels 90, i l'Associació Coordinadora de l'Ancianitat.
És llicenciada en Psicologia Clínica per la Universitat de Barcelona, especialista en drogodependències i diplomada en Alta Direcció d'Empreses per ESADE.
Ha estat treballant en el camp social des de principis dels anys 80, assumint diferents responsabilitats.
Actualment és gerent de l'Associació Benestar i Desenvolupament (ABD) i presidenta de la Taula d'Entitats del Tercer Sector Social de Catalunya des del 9 de juliol de 2009.
Llicenciat en Estudis Eclesiàstics per la Facultat Sant Vicenç Ferrer de València.
En l'actualitat coordina l'Àrea Social de l'Orde Hospitalari de Sant Joan de Déu, que atén fonamentalment les necessitats socials de les persones sense llar i amb malaltia mental.
Des de l'any 1976 al 2004 ha participat a Barcelona en diferents projectes i ha dirigit entitats privades i públiques de serveis socials en l'àmbit penitenciari i de les migracions.
Participa en diferents òrgans de vertebració del Tercer Sector i en el patronat de diverses fundacions socials.
L'any 1990 va rebre el IV Premi Solidaritat atorgat per l'Institut de Drets Humans de Catalunya.
Professora titular d'universitat de Sociologia a la Universitat de Barcelona.
Ha treballat en diverses recerques nacionals i internacionals sobre polítiques socials, ciutadania i sobre el Tercer Sector i ha publicat diversos treballs sobre aquestes temàtiques.
A destacar els llibres: "Politica Social: una introducción" (Ariel, 2008, 3a edició) i la coordinació dels estudis "Societat Catalana" 2007 i 2008 (IEC).
És membre del Consell Assessor de la Taula d'Entitats del Tercer Sector.
Va ser coordinadora del Grup de Famílies del Consell Municipal de Benestar Social de la ciutat de Barcelona entre el 2004 i el 2008 i membre de la Comissió Permanent d'aquest Consell.
Ha cursat estudis d'educació social i ha realitzats diferents postgraus i seminaris sobre gestió d'entitats no lucratives.
Actualment coordinador de la Creu Roja a Catalunya i vicepresident de la Taula d'Entitats del Tercer Sector Social de Catalunya.
Ha desenvolupat diferents càrrecs directius dins la Creu Roja de Catalunya, i en destaquen la direcció a Catalunya de la seva secció juvenil, Creu Roja Joventut.
Ha estat coordinador de la Creu Roja a l'Anoia i a la demarcació de Barcelona.
Ha tingut responsabilitats en projectes de cooperació internacional de Creu Roja i en diferents projectes d'intervenció social de l'entitat, i en projectes adreçats específicament a infància i joventut.
Col·legiat núm. 6406 al Col·legi d'Educadors Socials de Catalunya.
Auditor intern de Gestió de Sistemes de Qualitat (Certif 2071/06.
Director de la Fundació Jaume Bofill.
En les seves anteriors responsabilitats ha estat director tècnic de l'associació Casal dels Infants i ha estat involucrat en diferents espais de vertebració de les entitats i l'acció social: secretari de la federació d'Entitats Catalanes d'Acció Social, vicepresident de la Taula del Tercer Sector Social, membre de la junta directiva de l'Observatori del Tercer Sector, membre del Comitè d'Avaluació de Necessitats de Serveis Socials del Departament d'Acció Social, vicepresident del Col·legi d'Educadors/ores Socials de Catalunya i membre del Consell Social del Síndic de Greuges de Catalunya, entre d'altres.
Inicia la seva activitat en l'Obra Social de la Caixa de Pensions dissenyant i dirigint el procés de transformació de les actuacions dirigides a les persones grans.
Des de 1982 fins a 2004 treballa a la Diputació de Barcelona.
En l'etapa 1982-1996 és responsable del Programa per a la Gent Gran i posteriorment dirigeix el projecte transnacional SERDOM i forma part del Comitè Tècnic del projecte "Polítiques locals per a un envelliment actiu".
Des de 1992 és professora de la Facultat de Psicologia de la Universitat Autònoma de Barcelona.
L'any 2000 crea el Programa La Universitat a l'Abast, basat en la perspectiva de l'envelliment actiu i dirigit a persones grans.
Des de l'any 2004 és investigadora responsable de l'Àrea Picosocial i de Participació a l'Institut de l'Envelliment de la mateixa universitat.
Membre del Consell Municipal de Benestar Social de Barcelona, en qualitat d'experta, on coordina el Grup de Treball de Gent Gran.
Vocal del Comitè d'Avaluació de Necessitats de Serveis Socials de la Generalitat de Catalunya.
Vicepresidenta de la Xarxa transnacional REIACTIS, que reuneix investigadors estudiosos de l'edat, la ciutadania i la integració social i econòmica.
Membre del Consell Social del Col·legi de Psicòlegs de Catalunya en qualitat de degana de la Junta fundadora de l'entitat.
Diplomat en Professorat per l'Escola Universitària Cardenal Cisneros de Alcalá de Henares, educador social col·legiat en el CEESC i amb el diploma de Direcció i Gestió de les Organitzacions no Governamentals a ESADE.
Dirigeix el Centre d'Estudis i Projectes Socials (CEPS), associació especialitzada en l'àmbit de la infància i la família i el desenvolupament comunitari.
Està vinculat, exercint diferents responsabilitats, a plataformes empresarials del Sector Social i a federacions del Tercer Sector Social des del 1998 de l'àmbit de la infància i l'acció social a nivell català, espanyol i europeu.
És president de la Confederació d'Associacions Empresarials del Tercer Sector Social d'Atenció a les Persones de Catalunya; president de l'Associació Empresarial de la Iniciativa Social de Catalunya i de l'Asociación Española de Empresas de Iniciativa Social y Servicios Sociales, i vicepresident d'Entitats Catalanes d'Acció Social (ECAS).
És doctor en Ciències Econòmiques per la Universitat de Barcelona i en l'actualitat és catedràtic de Ciència Política a la Universitat Autònoma de Barcelona.
Ha estat fundador i director de l'Institut de Govern i Polítiques Públiques de la UAB, institut en el qual ara dirigeix el seu programa de doctorat.
Ha estat professor visitant a les universitats de Berkeley, Roma, Buenos Aires, Autònoma de Mèxic, Nova York o Georgetown.
S'ha especialitzat en temes de gestió pública i en l'anàlisi de polítiques públiques, així com en problemes d'innovació democràtica, societat civil i descentralització.
Col·labora amb diversos mitjans de comunicació.
Entre els seus llibres més recents en matèria de polítiques socials destaquen:
Nascuda a Barcelona l'any 1948.
Ha assumit responsabilitats, en el sector públic i com a consultora privada, relacionades amb el sector de l'habitatge, l'anàlisi del sector immobiliari i la construcció d'habitatges, des dels vessants social, econòmic i de polítiques públiques.
Actualment col·labora amb Càritas Diocesana de Barcelona en temes d'habitatge social i habitatge d'inclusió, i en el Servei de Mediació en l'Habitatge, i en el programa PAIDÓS, de prevenció de la pobresa infantil.
Del 2004 al 2011 va ocupar els càrrecs de directora general d'Habitatge i de secretària d'Habitatge de la Generalitat de Catalunya.
Hi va impulsar, entre altres normes, la Llei 18/2007, del dret a l'habitatge, i el Pacte Nacional per a l'Habitatge 2007-2016.
Ha col·laborat amb universitats, comla de Barcelona, Pompeu Fabra, Autònoma de Barcelona, Girona, i Politècnica de Catalunya, en la realització de cursos sobre el sector immobiliari i la política d'habitatge.
Ha col·laborat també en revistes especialitzades amb la redacció d'articles i estudis sobre qüestions d'habitatge.
I és autora de diversos llibres sobre el mercat immobiliari i sobre la incidència de les polítiques d'habitatge en la demanda i necessitats de la societat.
Analista membre de l'Associació Mundial de Psicoanàlisi.
Llicenciat en psicologia clínica.
Estudis de sociologia i nosologia psiquiàtrica.
Director sociosanitari de la Fundació Cassià Just, entitat promotora de Cuina Justa, empresa social que ofereix ocupació digna, treball just i acompanyament a la vida bona a persones amb fragilitat mental, personal i social.
Anima les investigacions del Departament de Recerca i Innovació en temes de salut mental, famílies, treball i societat.
Promotor d'iniciatives compartides amb la Fundació El Llindar a la formació i l'aprenentatge d'adolescents i joves amb fracàs escolar i personal i a l'ocupació de col·lectius amb mans fràgils.
Antic director del Centre d'Autisme i Psicosi Infantil de la Institució Balmes-Sant Boi.
Antic coordinador de la Unitat Medico Educativa per a adolescents amb trastorns greus de la personalitat de la Institució Balmes-Sant Boi.
Col·laboracions amb el Departament d'Ensenyament en temes de fracàs personal i escolar dels alumnes amb comportaments pertorbadors i trastorns de conducta.
Nascut a Arenys de Mar l'any 1947.
Llicenciat en Dret per la Universitat de Barcelona i doctor en Pedagogia per la Universitat de Girona.
És funcionari en excedència de la Seguretat Social i de la Generalitat de Catalunya.
Ha desenvolupat tasques docents i investigadores a l'Escola de Treball Social de Barcelona i actualment és professor del Departament de Pedagogia, així com codirector del Grup de recerca en gestió i administració de polítiques socials i culturals de la Universitat de Girona.
En la seva trajectòria professional ha col·laborat en els treballs preparatoris de diferents documents tècnics en l'àmbit dels serveis socials; entre els més recents es pot citar la seva participació en l'equip de treball redactor del Libro Blanco de Atención a las Personas en Situación de Dependencia o en el Comitè d'Experts per a l'elaboració dels documents preparatoris de l'avantprojecte de llei reguladora de les actuacions, l'assistència i els serveis socials de Catalunya.
També han estat diversos els assessoraments i consultories realitzats en l'àmbit internacional, a través del Programa de les Nacions Unides per al Desenvolupament (PNUD), el Real Patronato sobre la Discapacidad i l'Agencia Española de Cooperación Internacional para el Desarrollo (AECID) i ha estat així mateix director de la Càtedra UNESCO de Polítiques Culturals i Cooperació.
Catedràtic acreditat i professor titular d'universitat de Ciència Política al Departament de Ciències Polítiques i Socials de la Universitat Pompeu Fabra.
Les seves principals línies de recerca tracten temes contemporanis de la democràcia liberal en contextos de diversitat, especialment la relació entre democràcia, ciutadania i immigració.
És director del GRITIM-UPF (Grup de Recerca Interdisciplinari sobre Immigració) i del Màster Universitari en Gestió de la Immigració - UPF.
Dirigeix i forma part de nombrosos projectes nacionals i internacionals.
Membre del grup director de IMISCOE (xarxa d'excel·lència de centres d'immigració), expert del Consell d'Europa en temes de interculturalitat, contribueix regularment en els mitjans de comunicació i participa en l'elaboració de polítiques i informes públics.
1 (co-editat amb Gemma Pinyol) - (2012) "Una ètica política mínima de la immigració a Catalunya.
Cohesió, autogovern, llengua i frontera".